|  |  |
| --- | --- |
|  | A Galipedia ten un portal sobre: ***Fórmula 1*** |

O **Gran Premio de Rusia de 2016**, (oficialmente **2016 Formula 1 Russian Grand Prix** en ruso *2016 Формула-1 Гран-при России*) foi unha carreira de Fórmula Un, que se celebrou o 1 de maio de 2016 sobre 53 voltas ao Circuíto urbano de Sochi, na cidade de Sochi no Krai de Krasnodar, Rusia. A carreira foi a cuarta rolda da tempada 2016, o quinto Gran Premio de Rusia e a terceira vez que a carreira disputase como unha rolda do Campionato Mundial de Fórmula 1 desde que se iniciou a serie en 1950.

Nico Rosberg iniciou a carreira cunha vantaxe no campionato de trinta e seis puntos sobre o seu compañeiro de equipo Lewis Hamilton.

Informe
-------

### Antecedentes

#### Pneumáticos

O fornecedor de pneumáticos Pirelli trouxero os pneumáticos medios, brandos e superbrandos para a carreira, continuando coa tendencia establecida en Australia, Bahrain e China.

#### O desenvolvemento técnico

Red Bull Racing utilizou a primeira sesión de práctica para probar o "Aeroscreen", unha protección da carlinga desenvolvida en resposta aos accidentes mortais de Jules Bianchi, Justin Wilson e Henry Surtees onde os pilotos foron golpeados na cabeza polos restos doutros accidentes. O Aeroscreen foi desenvolvido como unha alternativa ao dispositivo "halo" posto a proba por Ferrari durante as probas de pretempada. O dispositivo montouse no coche de Daniel Ricciardo e completou unha única volta para evalualo antes de retiralo para o resto da sesión.

#### Cambios de piloto

Sergey Sirotkin pilotou para Renault nos libres 1, tomando o lugar de Kevin Magnussen foi a segunda aparición de Sirotkin nun coche de Fórmula Un, logo de pilotar para Sauber durante os adestramentos libres no Gran Premio de Rusia de 2014

### Cualificación

A cualificación consta de tres quendas de 18, 15 e 12 minutos de duración, respectivamente, con cinco pilotos eliminados da competición despois de cada unha das dúas primeiras quendas. Durante a primeira quenda da cualificación (Q1), Lewis Hamilton logrou o tempo máis rápido, cunha nova volta rápida do circuíto 1:36.006. Con todo, tamén foi obxecto de investigación polos comisarios da carreira, xa que saltouse as normas na 2ª quenda, reincorporarse á pista antes do permitido logo de sairse. Logo de ser chamado polos comisarios no final da cualificación, saíu cunha reprimenda, pero non foi penalizado. Detrás de Rosberg no segundo lugar, os dous Ferrari de Sebastian Vettel e Kimi Räikkönen foron terceiro e cuarto respectivamente. Ao final da cola elimináronse tres pares de coches, ambos Sauber, Manor e Renault quedaron fora da Q2.

Na segunda quenda, Nico Rosberg foi o máis rápido, medio segundo máis rápido que o seu compañeiro de equipo de Hamilton, e 1,7 segundos por diante do tempo da pole position do ano anterior. Ambos McLarens mostraran un ritmo prometedor, pero con todo, quedaron fóra 12º e 14º, aos que se uniron Carlos Sainz 11º ambos Haas e o piloto de force India Nico Hülkenberg 13º.

No comezo da Q3, fíxose evidente que Lewis Hamilton non podería participar, debido a un fallo do sistema híbrido no cargador do turbo, o mesmo problema que o atormentou en China dúas semanas antes. Nico Rosberg asegurouse a pole, malia que a súa última volta cronometrada viuse comprometida por un bloqueo dos pneumáticos na volta 13. Sebastian Vettel foi o máis próximo a Rosberg, pero unha penalización de cinco posicións obrigouno a comezar a carreira desde a sétima posición da grella, pasando Valtteri Bottas áa primeira fila. Kimi Räikkönen foi cuarto, por diante de Massa, Ricciardo, Pérez, Kvyat e Verstappen. Logo da cualificación, Mercedes decidiu cambiar de novo o motor do coche de Hamilton polo de reserva, que fora reconstruído logo do seu fracaso no Gran Premio da China. Evitando deste xeito unha penalización na grella, na que incorrerian se instalaran unha nova unidade de potencia. Williams estaban satisfeitos co seu ritmo na cualificación, eloxiando os avances que fixeron na velocidade da curva lenta.

### Carreira

Na saída vaise Rosberg, seguido de Bottas Vettel mantén a terceira posición. Ataca Kimi Räikkönen pero por detrás sáese Lewis Hamilton. Kvyat golpea por detrás a Vettel na curva tres e estrélase contra o muro. Máis atrás, Nico Hülkenberg foi alcanzado por Esteban Gutiérrez e bateu a súa vez con Río Haryanto, o que obrigou tanto a Hulkenberg como a Hary a retirarse tamén. Sae o safety car con Vettel, Hulkenberg e Haryanto fóra da carreira e varios monoprazas aproveitan para pasar por boxes para reparar os danos, entre eles Daniel Ricciardo, Daniil Kvyat e Sergio Pérez e realizar a súa parada e intentar, no mellor dos casos, aguantar co pneumático medio ata o final. Cando marchou o coche de seguridade no reinicio na cuarta volta, a orde era: Rosberg, Raikkonen, Bottas, Massa e Hamilton, que quedou fóra dos incidentes, subiu ata o quinto posto. No reinicio, Bottas adiantou a Raikkonen, mentres que Hamilton adiantou a Massa no cuarto lugar. A pronta parada de Kvyat deixouno en 15º posto, e pronto recibiu unha pena de dez segundos nun stop-and-go polos seus contactos con Vettel, quedando último. Mentres tanto, Hamilton superou a Raikkonen para pasar á terceira praza na sétima volta. Felipe Nasr entrou nos boxes na volta 12 para substituír os pneumáticos debido a unha picada lenta. A orde na fronte mantívose igual ata que Bottas converteuse no primeiro piloto en entrar a boxes para poñer pneumáticos novos na volta 17. Hamilton seguiulle unha volta máis tarde, pero aínda así saíu detrás de Bottas, adiantándoo na curva dúas outra volta máis tarde. Na volta 20, Raikkonen entrou en boxes, volvendo detrás de Hamilton, pero por diante de Bottas. Ao mesmo tempo, Rosberg lideraba comodamente por diante de Max Verstappen, que fixo a súa primeira parada na volta 23 e perdeu posicións..

Mentres loitaba pola posición na volta 23, Sainz obrigou a Jolyon Palmer a saírse da pista na segunda curva e posteriormente foi sancionado con dez segundos de penalización polo incidente. Catro voltas máis tarde, Pascal Wehrlein intentou adiantar a Felipe Nasr para o posto 16, pero non foi posible e a súa vez perdeu unha posición con Kvyat. O seu compañeiro de equipo Ricciardo superou a Kevin Magnussen no oitavo lugar na volta 29, pero perdeu a posición de novo e foi á súa vez pasado por Romain Grosjean. Cando Nico Rosberg comezou a pasar aos dobrados na volta 31, a diferenza co segundo lugar de Hamilton comezou a baixar, e a súa vantaxe pasou de máis de once segundos a pouco máis de sete segundos na volta 36. Mentres tanto, Verstappen viuse obrigado a retirarse debido a unha falla do motor na volta 34, cando marchaba no sexto lugar. Hamilton foi informado polo seu equipo de mecánicos que sufría un problema de presión de auga, a súa diferenza con Rosberg comezou a aumentar de novo, 13 segundos na volta 41. Wehrlein puxo pneumáticos novos na mesma volta, pero problemas na súa parouno durante case un minuto, caendo á parte posterior da carreira.

Na volta 47, Massa entrou a poñer pneumáticos novos desde o quinto lugar, conservando a súa posición por diante de Fernando Alonso. Ao mesmo tempo, Raikkonen foi capaz de pechar a brecha con Hamilton por diante del a oito segundos na volta 49. Na seguinte volta, Button pasou a Sainz décimo e Ricciardo adiantou a Palmer para ser 12º unha volta máis tarde. Rosberg cruzou a liña de meta para lograr a súa sétima vitoria consecutiva, unha fazaña que ata ese momento só conseguida por Alberto Ascari, Michael Schumacher e Sebastian Vettel. Lewis Hamilton e Kimi Räikkönen completaron o podio por diante dos dous pilotos de Williams, Valtteri Bottas e Felipe Massa.

Resultados
----------

### Clasificación

| Pos. | Nº | Piloto | Construtor | Q1 | Q2 | Q3 | Grella |
| --- | --- | --- | --- | --- | --- | --- | --- |
| 1 | **6** | Alemaña Nico Rosberg | Mercedes | 1:36.119 | **1:35.537** | **1:35.417** | 1 |
| 2 | **5** | Alemaña Sebastian Vettel | Ferrari | 1:36.555 | 1:36.623 | 1:36.123 | 7 |
| 3 | **77** | Finlandia Valtteri Bottas | Williams-Mercedes | 1:37.746 | 1:37.140 | 1:36.536 | 2 |
| 4 | **7** | Finlandia Kimi Räikkönen | Ferrari | 1:36.976 | 1:36.741 | 1:36.663 | 3 |
| 5 | **19** |  Felipe Massa | Williams-Mercedes | 1:37.753 | 1:37.230 | 1:37.016 | 4 |
| 6 | **3** | Australia Daniel Ricciardo | Red Bull-TAG Heuer | 1:38.091 | 1:37.569 | 1:37.125 | 5 |
| 7 | **11** |  Sergio Pérez | Force India-Mercedes | 1:38.006 | 1:37.282 | 1:37.212 | 6 |
| 8 | **26** |  Daniil Kvyat | Red Bull-TAG Heuer | 1:38.265 | 1:37.606 | 1:37.459 | 8 |
| 9 | **33** | Países Baixos Max Verstappen | Toro Rosso-Ferrari | 1:38.123 | 1:37.510 | 1:37.583 | 9 |
| 10 | **44** |  Lewis Hamilton | Mercedes | **1:36.006** | 1:35.820 | *Sen tempo* | 10 |
| 11 | **55** | España Carlos Sainz | Toro Rosso-Ferrari | 1:37.784 | 1:37.652 |  | 11 |
| 12 | **22** |  Jenson Button | McLaren-Honda | 1:38.332 | 1:37.701 |  | 12 |
| 13 | **27** | Alemaña Nico Hülkenberg | Force India-Mercedes | 1:38.562 | 1:37.771 |  | 13 |
| 14 | **14** | España Fernando Alonso | McLaren-Honda | 1:37.971 | 1:37.807 |  | 14 |
| 15 | **8** | Francia Romain Grosjean | Haas-Ferrari | 1:38.383 | 1:38.055 |  | 15 |
| 16 | **21** |  Esteban Gutiérrez | Haas-Ferrari | 1:38.678 | 1:38.115 |  | 16 |
| 17 | **20** | Dinamarca Kevin Magnussen | Renault | 1:38.914 |  |  | 17 |
| 18 | **30** |  Jolyon Palmer | Renault | 1:39.009 |  |  | 18 |
| 19 | **12** |  Felipe Nasr | Sauber-Ferrari | 1:39.018 |  |  | 19 |
| 20 | **94** | Alemaña Pascal Wehrlein | Manor-Mercedes | 1:39.399 |  |  | 20 |
| 21 | **88** |   Rio Haryanto | Manor-Mercedes | 1:39.463 |  |  | 21 |
| 22 | **9** |  Marcus Ericsson | Sauber-Ferrari | 1:39.519 |  |  | 22 |
| 107% tempo: 1:42.726 |
| Fonte: |

### Carreira

| Pos. | Nº | Piloto | Construtor | Voltas | Tempo/Retirada | Grella | Pts. |
| --- | --- | --- | --- | --- | --- | --- | --- |
| 1 | 6 | Alemaña **Nico Rosberg** | **Mercedes** | 53 | 1:32:41.997 | 1 | **25** |
| 2 | 44 |  **Lewis Hamilton** | **Mercedes** | 53 | +25.022 | 10 | **18** |
| 3 | 7 | Finlandia **Kimi Räikkönen** | **Ferrari** | 53 | +31.998 | 3 | **15** |
| 4 | 77 | Finlandia **Valtteri Bottas** | **Williams-Mercedes** | 53 | +50.217 | 2 | **12** |
| 5 | 19 |  **Felipe Massa** | **Williams-Mercedes** | 53 | +1:14.527 | 4 | **10** |
| 6 | 14 | España **Fernando Alonso** | **McLaren-Honda** | 52 | +1 volta | 14 | **8** |
| 7 | 20 | Dinamarca **Kevin Magnussen** | **Renault** | 52 | +1 volta | 17 | **6** |
| 8 | 8 | Francia **Romain Grosjean** | **Haas-Ferrari** | 52 | +1 volta | 15 | **4** |
| 9 | 11 |  **Sergio Pérez** | **Force India-Mercedes** | 52 | +1 volta | 6 | **2** |
| 10 | 22 |  **Jenson Button** | **McLaren-Honda** | 52 | +1 volta | 12 | **1** |
| 11 | 3 | Australia Daniel Ricciardo | Red Bull Racing-TAG Heuer | 52 | +1 volta | 5 |  |
| 12 | 55 | España Carlos Sainz | Toro Rosso-Ferrari | 52 | +1 volta | 11 |  |
| 13 | 30 |  Jolyon Palmer | Renault | 52 | +1 volta | 18 |  |
| 14 | 9 |  Marcus Ericsson | Sauber-Ferrari | 52 | +1 volta | 22 |  |
| 15 | 26 |  Daniil Kvyat | Red Bull Racing-TAG Heuer | 52 | +1 volta | 8 |  |
| 16 | 12 |  Felipe Nasr | Sauber-Ferrari | 52 | +1 volta | 19 |  |
| 17 | 21 |  Esteban Gutiérrez | Haas-Ferrari | 52 | +1 volta | 16 |  |
| 18 | 94 | Alemaña Pascal Wehrlein | MRT-Mercedes | 51 | +2 voltas | 20 |  |
| Ret | 33 | Países Baixos Max Verstappen | Toro Rosso-Ferrari | 33 | Unidade de potencia | 9 |  |
| Ret | 5 | Alemaña Sebastian Vettel | Ferrari | 0 | Colisión | 7 |  |
| Ret | 27 | Alemaña Nico Hülkenberg | Force India-Mercedes | 0 | Colisión | 13 |  |
| Ret | 88 |   Rio Haryanto | MRT-Mercedes | 0 | Colisión | 21 |  |
| Fonte: |
|

### Posicións logo da carreira

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Clasificación no campionato de pilotos

|  | Pos. | Piloto | Puntos |
| --- | --- | --- | --- |
|  | 1 | Alemaña Nico Rosberg | 100 |
|  | 2 |  Lewis Hamilton | 57 |
|  2 | 3 | Finlandia Kimi Räikkönen | 43 |
|  1 | 4 | Australia Daniel Ricciardo       | 36 |
|  1 | 5 | Alemaña Sebastian Vettel | 33 |

 | Clasificación do campionato de construtores

|  | Pos. | Construtor | Puntos |
| --- | --- | --- | --- |
|  | 1 | Alemaña Mercedes | 157 |
|  | 2 | Italia Ferrari | 76 |
|  | 3 | Austria Red Bull-TAG Heuer | 57 |
|  | 4 |  Williams-Mercedes       | 51 |
|  | 5 |  Haas-Ferrari | 22 |

 |

* **Nota**: Só están incluídos os cinco primeiros postos en ambos os grupos de clasificación.

Notas
-----

1. ↑  Allen, James (26 de abril de 2016). "Analysis: Russian GP to continue trend of recent races? Big weekend for Williams?". *James Allen on F1* (James Allen). Arquivado dende o orixinal o 27 de abril de 2016. Consultado o 26 de abril de 2016.
2. ↑  "Ricciardo to test Red Bull ‘aeroscreen’ device". *speedcafe.com*. 29 de abril de 2016. Consultado o 29 de abril de 2016.
3. ↑  "Russian driver Sirotkin joins Renault F1 team as test driver". *Associated Press* (Paris: AP Sports). Associated Press. 26 de abril de 2016. Arquivado dende o orixinal o 27 de abril de 2016. Consultado o 29 de abril de 2016.
4. 1 2 3 4  Collantine, Keith (30 de abril de 2016). "Rosberg takes pole as engine problem halts Hamilton". F1Fanatic. Arquivado dende o orixinal o 01 de maio de 2016. Consultado o 1 May 2016.
5. ↑  Barretto, Lawrence; Beer, Matt (30 de abril de 2016). "Hamilton receives second reprimand of 2016 in Russian GP qualifying". *autosport.com*. Arquivado dende o orixinal o 01 de maio de 2016. Consultado o 1 May 2016.
6. ↑  Richards, Giles (30 de abril de 2016). "Lewis Hamilton suffers again as Nico Rosberg takes pole for Russian F1 GP". *The Guardian*. Arquivado dende o orixinal o 01 de maio de 2016. Consultado o 1 May 2016.
7. ↑  Barretto, Lawrence (1 de maio de 2016). "Mercedes swaps Lewis Hamilton to spare engine for Russian GP". *autosport.com*. Arquivado dende o orixinal o 01 de maio de 2016. Consultado o 1 May 2016.
8. ↑  Straw, Edd (30 de abril de 2016). "Low-speed corner improvements aid Williams in Russian GP qualifying". *autosport.com*. Arquivado dende o orixinal o 01 de maio de 2016. Consultado o 1 May 2016.
9. 1 2  Davies, Tom (1 de maio de 2016). "F1: Russian Grand Prix – as it happened". *The Guardian*. Arquivado dende o orixinal o 01 de maio de 2016. Consultado o 1 de maio de 2016.
10. ↑  Higham, Peter (29 de abril de 2016). "2016 Russian Grand Prix". *Motor Sport Magazine*. Arquivado dende o orixinal o 01 de maio de 2016. Consultado o 1 May 2016.
11. ↑  Sebastian Vettel recibiu unha penalización de cinco postos debido a un cambio da caixa de cambios non programado.
12. ↑  "Qualifying". *formula1.com*. Formula One World Championship Limited. 30 April 2016. Arquivado dende o orixinal o 16 de abril de 2016. Consultado o 30 April 2016.
13. ↑  "Race". *formula1.com*. Formula One World Championship Limited. 1 de maio de 2016. Consultado o 1 de maio de 2016.

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio de Rusia de 2016 Modificar a ligazón no Wikidata*** |

|  |  |  |
| --- | --- | --- |
| Carreira anterior:**Gran Premio da China de 2016** | **Campionato Mundial de Fórmula 1 da FIATemporada 2016** | Carreira seguinte:**Gran Premio de España de 2016** |
| Carreira anterior:**Gran Premio de Rusia de 2015** | **Gran Premio de Rusia** | Carreira seguinte:**Gran Premio de Rusia de 2017** |